ส่วนที่ 1

ข้อมูลสรุป ( Executive summary )

บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) หรือ “บริษัท” ก่อตั้งขึ้นเมื่อปี 2535
เพื่อประกอบธุรกิจที่เกี่ยวข้องกับเทคโนโลยีสารสนเทศและการสื่อสาร (Information and
Communications Technology) โดยในระยะแรกบริษัทเป็นตัวแทนจำหน่ายเครื่องคอมพิวเตอร์
และสินค้าอื่นๆ ที่เกี่ยวข้องกับระบบคอมพิวเตอร์
จากผลการดำเนินงานของบริษัทที่มีเติบโตอย่างต่อเนื่อง
ทำให้บริษัทขยายธุรกิจจากการเป็นตัวแทนจำหน่ายสินค้ารวมถึงการเป็นผู้ให้บริการด้านการติดตั้งระบบโครงข่ายสารสนเทศ
ปัจจุบันถือได้ว่าบริษัทเป็นผู้ให้บริการเต็มรูปแบบด้านธุรกิจเทคโนโลยีสารสนเทศและการสื่อสารรายหนึ่งของประเทศ
หรือเป็น “The ICT Solution Provider” ซึ่งมีการประกอบธุรกิจครอบคลุมดังนี้

1.  ออกแบบและรับเหมาวางระบบโครงข่ายเทคโนโลยีสารสนเทศและการสื่อสาร (Lump sum
    Turnkey) อันประกอบด้วย
    ระบบโครงข่ายสารสนเทศ,ระบบโครงข่ายการสื่อสาร,ระบบคอมพิวเตอร์Hardware,
    System software, Application software,
    ตลอดจนการให้บริการด้านการให้คำปรึกษา ออกแบบ วางระบบ ติดตั้ง ทดสอบ และฝึกอบรม

2.  บริการด้านบำรุงรักษา (Maintenance Service) และด้านพัฒนาโปรแกรมระบบงาน
    (Application Service)

3.  การให้เช่าระบบสารสนเทศ (Outsourcing Service)

บริษัทฯ บริหารงานภายใต้การกำกับดูแลของ คณะกรรมการบริษัท และ คณะกรรมการตรวจสอบ
โดยมีคุณศิริพงษ์ อุ่นทรพันธุ์ เป็นกรรมการผู้จัดการใหญ่ ปัจจุบันบริษัทมีทุนจดทะเบียนชำระแล้ว 300
ล้านบาท

ในปี 2551 บริษัท แอ็ดวานซ์อินฟอร์เมชั่นเทคโนโลยี จำกัด (มหาชน) มีการเปลี่ยนแปลงที่สำคัญ
และมีผลต่อการดำเนินการของบริษัทสรุปได้ดังนี้

1.  ในปี 2551 บริษัทมีรายได้จากผลการดำเนินงาน 3,324.86 ล้านบาท เพิ่มขึ้น 1,678.27
    ล้านบาท หรือ เพิ่มขึ้นประมาณ ร้อยละ 101.92 เมื่อเปรียบเทียบกับรายได้ปี 2550
    ซึ่งมีรายได้ 1,646.59 ล้านบาท และ กำไรสุทธิเท่ากับ 217.87 ล้านบาท เพิ่มขึ้น 123.06
    ล้านบาท หรือ เพิ่มขึ้นประมาณร้อยละ 129.80 เมื่อเปรียบเทียบกับปี 2550 ซึ่งมีกำไรสุทธิ
    94.81 ล้านบาท สาเหตุที่ทำให้ผลการดำเนินงานเปลี่ยนแปลงเพิ่มขึ้น
    สืบเนื่องมาจากความต้องการใช้เทคโนโลยีสารสนเทศที่ขยายตัวเพิ่มขึ้นอย่างรวดเร็ว
    ทำให้ต้องปรับปรุงโครงสร้างพื้นฐานด้านสื่อสารข้อมูลให้สามารถรองรับความต้องการที่ขยายตัวขึ้นอย่างเพียงพอ
    และ มีการปรับปรุงอุปกรณ์รุ่นใหม่ให้สามารถรองรับกับเทคโนโลยีที่กำลังเปลี่ยนไป
    ยกตัวอย่างเช่น โครงการก่อสร้างโครงข่ายสื่อสารอินเทอร์เน็ตความเร็วสูง
    ทั้งในรูปแบบที่ใช้งานบนเครือข่ายสายใยแก้วนำแสง /เครือข่ายสายทองแดง และ
    รูปแบบเครือข่ายไร้สาย WIFI / WIMAX ตลอดจนระบบที่รองรับเครือข่ายสื่อสารแบบ 3G
    และ Multimedia ต่างๆ
    ซึ่งโครงการเหล่านี้ต้องต้องการโครงสร้างพื้นฐานที่ใช้เทคโนโลยีรุ่นใหม่ๆ ทั้งสิ้น
    จึงส่งผลทำให้หน่วยงานที่เป็นลูกค้าของบริษัทต้องเร่งทำโครงการต่างๆ
    ให้สอดรับกับความต้องการของลูกค้าอย่างต่อเนื่อง

2.  ในปี 2551 บริษัทจัดกลุ่มลูกค้าออกเป็นกลุ่มตามรูปแบบของธุรกิจของลูกค้าเป็น 3 กลุ่มหลักๆ
    คือ

  - กลุ่ม TELECOM I ประกอบด้วย CAT DTAC AIS HUTCH

-   กลุ่ม TELECOM II ประกอบด้วย TOT TT&T TRUE

-   กลุ่ม ENTERPRISE ประกอบด้วยหน่วยงานราชการ หรือ รัฐวิสาหกิจ หรือ องค์กรธุรกิจ

  จากการจัดกลุ่มลูกค้าในรูปแบบใหม่ทำให้บริษัทสามารถวางแผนในการจัดสรรทรัพยากร
  และการกำหนด ยุทธศาสตร์
  ให้สอดคล้องกับความต้องการของกลุ่มลูกค้าได้มีประสิทธิภาพสูงขึ้นกว่าที่เป็นอยู่เดิม
  โดยโครงสร้างรายได้ของบริษัทในปี 2551 คือ รายได้จาก กลุ่ม TELECOM I ประมาณ 37%
  รายได้จาก กลุ่ม TELECOM II ประมาณ 24% รายได้จากกลุ่ม Enterprise ประมาณ 39%

3.  ในปี 2551
    บริษัทและบริษัทย่อยมีสัญญาซื้อขายและบริการกับลูกค้าซึ่งยังไม่ได้ส่งมอบหรือให้บริการจำนวนเงินประมาณ
    923 ล้านบาท (2550:1,091 ล้านบาท) และ
    บริษัทยังมีสัญญาหลายสัญญาเพื่อให้เช่าอุปกรณ์อิเลคโทรนิคส์กับบริษัทซึ่งมีรัฐบาลเป็นผู้ถือหุ้น
    หน่วยงานราชการและโรงเรียนปลายแห่งโดยมีมูลค่าที่ต้องให้บริการตามสัญญาในอนาคตรวมทั้งสิ้น
    64 ล้านบาท (2550:120 ล้านบาท)
    โดยบริษัทฯผูกพันที่จะต้องดำเนินการติดตั้งอุปกรณ์ให้เช่าให้แล้วเสร็จตามสัญญาและให้บริการบำรุงรักษาตามเงื่อนไขที่ระบุในสัญญา